23.2.2023
SK
Úradný vestník Európskej únie
L 58/1527 PRÍPRAVNÉ AKCIE
KAPITOLA PA 01 — VÝSKUM A INOVÁCIE (pokračovanie) PA 01 22
(pokračovanie)
PA 01 22 01
(pokračovanie) Hlavným predpokladom tejto výzvy je, že spoločný prístup digitálnej oblasti a umenia pomôže vyvolať zmeny v našom zmýšľaní na úrovni podnikania a na spoločenskej a individuálnej úrovni.
Umenie a jeho schopnosť prezentovať údaje a vyvolávať nové skúsenosti (v neposlednom rade prostredníctvom nových digitálnych technológií, ako sú virtuálna/rozšírená realita) by mohli zmeniť spôsob, akým informácie môžu vyvolať zmeny v hodnotách a správaní.
Ďalším dôležitým aspektom je zapojenie komunity, pri ktorom digitalizácia a umenie môžu spoločne zohrávať rovnako dôležitú úlohu umožňovaním participatívneho kolektívneho zhromažďovania údajov.
Umenie môže v konečnom dôsledku podnietiť tvorivé riešenia pre ciele udržateľného rozvoja tým, že spochybní zaužívané modely a dostane maximum z technológií.
Akcia bude okrem iného vychádzať z programu S+T+ARTS – inovácie na prepojenie vedy, technológie a umenia.
GR CONNECT prostredníctvom programu STARTS propaguje umenie ako plodný prvok pomoci digitálnym technológiám, ktoré prinášajú zmenu pre ľudí a životné prostredie.
Cieľoví žiadatelia: organizácie, ktoré pracujú na rozhraní umenia s technológiou a ekológiou, technologické inštitúcie a koncoví používatelia ochotní spolupracovať s umelcami, umeleckými inštitúciami a nadáciami.
Opis činností: pobyty umelcov v priemyselných a technologických inštitúciách a konkrétne činnosti malého rozsahu, ktoré poukazujú na nové cesty pre politiku a spoločnosť (prostredníctvom financovania tretími stranami), výstavy, šírenie informácií, akcie na zvyšovanie informovanosti, vzdelávacie činnosti.
PA 01 22 02
Prípravná akcia – Európske startupy 2.0 – Posunutie európskeho startupového hospodárstva na vyššiu úroveň prostredníctvom poznatkov, výskumu a podujatí založených na údajoch Číselné údaje (Diferencované finančné prostriedky) Rozpočtové prostriedky 2023 Záväzky
Platby
p.m.
p.m.
Rozpočtové prostriedky 2022 Záväzky
1 000 000
Platby
Plnenie 2021 Záväzky
Platby
250 000
Poznámky Tieto rozpočtové prostriedky sú určené na pokrytie záväzkov v rámci prípravnej akcie, ktoré neboli splatené v predchádzajúcich rokoch.
Platforma podporuje tvorbu politiky založenej na údajoch na regionálnej, vnútroštátnej a európskej úrovni tým, že poskytuje dôveryhodné poznatky na makroúrovni, pokiaľ ide o rastový potenciál rôznych startupových ekosystémov.
Už poskytla informácie napríklad na účely cieľov stanovených v nedávnom oznámení Komisie o digitálnom kompase 2030 (COM(2021) 118 final) a vplyvu normy EU Startup Nations, ktorú doteraz prijalo 25 členských štátov, a bude dôležitým nástrojom na monitorovanie pokroku pri ich dosahovaní.
Nadväzujúci projekt „Európske startupy 2.0“ by podporil konsolidáciu platformy a jej transformáciu na samoudržateľný zdroj dostupný tvorcom politík a iným súkromným a verejným ekosystémovým subjektom v oblasti technológií v strednodobom a dlhodobom horizonte.
Startupy a scaleupy sú dôležité pre budúce európske hospodárstvo a spoločnosť.
Stali sa významným prispievateľom k novým, kvalitným pracovným miestam a sú zďaleka najrýchlejším a najodolnejším motorom rastu pracovných miest s 10 % medziročným rastom.
V súčasnosti sú v technologických startupoch v celej Európe zamestnané dva milióny ľudí a očakáva sa, že do roku 2025 ich počet stúpne na 3,2 milióna.
Startupy a scaleupy majú preukázateľnú schopnosť vyvíjať prelomové inovácie v reakcii na skutočné potreby sveta, vytvárať nové pracovné miesta a budovať synergie so silnými tradičnými priemyselnými odvetviami Európy.
Úlohu startupov pri zotavovaní sa z prebiehajúcej krízy – a pri urýchľovaní ekologickej a digitálnej transformácie – nemožno podceňovať.